Diari Oficial de la Generalitat Valenciana


Sumari del DOGV 2778, del 26-06-1996 (1996/838584)

RESOLUCIÓ de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la realització d'assajos de valor agronòmic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2778

Data del DOGV
:   26-06-1996

Secció del DOGV
:   ALTRES DISPOSICIONS

Número del document
:   1996/838584


Data del document
:   20-06-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la realització d'assajos de valor agronòmic.   
Subscrit, després de la tramitació prèvia reglamentària, entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient), el dia 28 de novembre de 1995, un conveni de col·laboració per a la realització d'assajos de valor agronòmic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0392/96, i que figura com a annex d'aquesta resolució.  
València, 20 de juny de 1996.- La directora general del Secretariat del Govern: Catalina Escuin Palop.  
Conveni de Col·laboració entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi ambient) per a la realització d'assajos de Valor Agronòmic  
Madrid, 28 de novembre de 1995  
REUNITS  
D'una banda, el Sr. Luis Atienza Serna, ministre d'Agricultura, Pesca i Alimentació, d'acord amb el Reial Decret 912/1994, de 5 de maig, en nom i en representació del Govern de la Nació, de conformitat amb l'acord del Consell de Ministres de 21 de juliol de 1995;  
I de l'altra, la Sra. Maria àngels Ramón-Llin i Martínez, consellera d'Agricultura i Medi Ambient de la Generalitat Valenciana, d'acord amb el Decret 14/1995, de 6 de juliol, i facultada expressament per a aquest acte per l'acord del Govern Valencià de 28 de novembre de 1995.  
Les dues parts es reconeixen recíprocament capacitat legal per a obligar-se i atorgar el conveni present, i per això  
EXPOSEN  
Que la Comunitat Valenciana té competència exclusiva en matèria d'agricultura, d'acord amb l'article 34, apartat 4, del seu estatut d'autonomia, i que per part de l'administració general de l'estat cal complir la Llei 11/1971, de 30 de març, de Llavors i Plantes de Viver i, en conseqüència, cal fixar un mecanisme de col·laboració per a complir el Reial Decret 1.329/1985, de 17 de juliol, sobre Traspàs de Funcions de l'Administració de l'Estat a la Comunitat Valenciana quant a Llavors i Plantes de Viver.  
Que d'acord amb el reial decret citat i en les funcions per a les quals han de concórrer l'administració de l'estat i la comunitat autònoma (apartat D3 de l'annex a), hi ha la realització dels assajos de valor agronòmic, preceptius per a la inscripció de varietats en el Registre de Varietats Comercials de Plantes.  
Una vegada determinat el Pla Nacional d'Assajos, els que s'hauran de dur a terme en el territori de la comunitat els farà el personal tècnic d'aquesta. Les despeses es pagaran a càrrec dels crèdits que per a l'execució d'aquest Pla Nacional d'Assajos hi ha assignats en els pressupostos de la Direcció General de Produccions i Mercats Agrícoles, del Ministeri d'Agricultura, Pesca i Alimentació.  
En conseqüència, les dues parts acorden firmar aquest conveni d'acord amb les següents  
CLàUSULES  
Primera. Objectiu  
L'objectiu d'aquest conveni de col·laboració és la realització d'assajos de valor agronòmic en l'àmbit territorial de la Comunitat Valenciana.  
Segona  
Operacions que durà a terme la Conselleria d'Agricultura i Medi Ambient de la Generalitat Valenciana.  
a) Executar els treballs d'implantació i de realització dels assajos.  
b) Enviar-ne els resultats a la Subdirecció General de l'Institut Nacional de Llavors i Plantes de Viver de la Direcció General de Produccions i Mercats Agrícoles del Ministeri d'Agricultura, Pesca i Alimentació, d'acord amb els protocols de cada una de les espècies.  
c) Avaluar els treballs realitzats i discutir-ne els resultats en els grups de treball preparatoris de les comissions nacionals d'estimació.  
Tercera  
Operacions que durà a terme el Ministeri d'Agricultura, Pesca i Alimentació (Direcció General de Produccions i Mercats Agrícoles).  
Elaborar les llistes de varietats que s'han d'assajar de cada espècie d'acord amb les sol·licituds d'inscripció rebudes; preparar el disseny estadístic de cada assaig i els quaderns de camp, subministrar les llavors objecte dels treballs i també els protocols actualitzats degudament.  
Quarta. Duració del conveni  
La duració del conveni serà la de la campanya de 1995.  
Cinquena. Pla de treball  
El pla de treball dels assajos serà l'inclòs a l'annex.   
Sisena. Seguiment  
Durant el desenvolupament dels cultius, els membres de les comissions nacionals d'estimació i els tècnics de la subdirecció general de l'Institut Nacional de Llavors i Plantes de Viver responsables de les distintes espècies en faran el seguiment.  
Al final de la campanya les dues parts revisaran i certificaran l'execució del pla de treball previst.  
Setena. Valoració dels assajos  
La valoració dels assajos, segons el desglossament especificat en l'annex, puja a la quantitat màxima de cent cinquanta-una mil pessetes (151.000), que pagarà el Ministeri d'Agricultura, Pesca i Alimentació a través de la Direcció General de Produccions i Mercats Agrícoles, a càrrec de la partida pressupostària 12.84.177J.390, a través d'una transferència bancària al compte corrent de la comunitat a nom de la Generalitat Valenciana, Conselleria d'Economia i Hisenda, c/c 351-8 del Banc d'Espanya, sucursal de València 0066, amb les certificacions prèvies i la conformitat expressa dels treballs realitzats d'acord amb els protocols en vigor.  
Vuitena. Jurisdicció  
Les qüestions litigioses que puguen sorgir en la interpretació i el compliment d'aquest conveni seran de coneixement i competència de l'ordre jurisdiccional contenciós administratiu.  
D'acord amb tot això, i perquè conste, les dues parts firmen aquest conveni per triplicat en el lloc i el dia indicats en la capçalera.  
Pel Govern de la nació,  
Luis María Atienza Serna, ministre d'Agricultura, Pesca i Alimentació  
Per la Comunitat Valenciana,  
M.ª àngels Ramón-Llin i Martínez, consellera d'Agricultura i Medi Ambient  
ANNEX  
Assajos de valor agronòmic campanya 1995. València  
Espècie: arròs  
Prov: V   
Localitat: València  
Núm. Var.: 10  
Pessetes: 151000